Ebi Nuras
Ebi Nuras (kin. 艾比湖, pinyin: Àibǐ Hú) – nenuotakus, druskingas ežeras vakarų Kinijoje, Sindziango provincijoje, Džiungarijos lygumoje, netoli Kazachstano sienos. Priklausomai nuo metų laiko ir kritulių kiekio ežero vandens lygis smarkiai kinta (nuo 1070 iki 500 km²), sausuoju laikotarpiu išsiskaido į du telkinius. Ežero vanduo labai druskingas (87 g/l), tačiau prie upių žiočių gėlesnis. Į Ebi Nurą suteka nemažai upių, iš jų didžiausios Džergalanas ir Boro Tala. Žiemą ežeras užšąla. Krantai dykumingi.